Mmi-s-nni imir hattan hattan yuɣal d aterras, yeqqim ɣef teblaḍt-nni anda yeqqim baba-s, truḥ-d temɣart-nni tenna-as: «Dinna i teqqimeḍ!, kker kker wexxer ad qqimeɣ», yenna-as: «Ayɣer? », tenna-as: «Ur teseḍḥaḍ ara baba-k yerwel fell-ak?», dɣa iṛuḥ almi iԑedda i sebɛa n idurar, yufa yiwen n umdan yesteqsa-t-id anda itteddu, yenna-as: «Tedduɣ kan di lexlawi», yenna-as: «Ihi di tmadeɣt-ina ur rezzu ara, imi yella waɣzen ad k-yečč», yenna-as: «Dayen i bɣiɣ», dɣa yewweḍ kan irfed-it waɣzen yewwi-t, yenna-as: «Ad k-ččeɣ», yerra-s: «Ečč-iyi», yenna-as: «Ihi azekka ad k-ǧǧeɣ deg uxxam, ad iyi-tezluḍ sebɛa n yikerriyen, sebɛa n iyeddiden n waman, ad tfetleḍ sebɛa n lejfun n seksu, ma ur ten-id-ufiɣ ara ad k-ččeɣ», azekka-nni yezla yiwen, yugem-d yiwen, yeftel yiwet, imi i d-yewweḍ waɣzen, yewwi-as-d imensi uqcic akken i yexdem akken, yenna-as waɣzen: «ihi ad k-ččeɣ», yerra-as: «ih», yerfed ad yečč uqcic yenna besmellah dɣa yenna-t-id ula d waɣzen, imi izeggen uḍebsi yenna hamdulleh, imi fuken lmakla nnan hamdullah nerwa, waɣzen yeger-d lemԑahda ur yečči aqcic imi yerbeḥ fell-as, zik sebɛa d sebɛa ur yerwi ara ass-nni lhemdullah.